26 yoshli o‘zbekistonlik Shuhrat Shodibekov Sloveniyada veb-saytlar o‘rnatish va mobil dasturlar yaratish bilan shug‘ullanadigan kompaniyaga asos soldi. Ayni paytda kompaniyada Toshkentdan 20 ta dasturchi ish olib bormoqda. Toshkentdagi Vestminster universitetining biznes-infrormatika fakulteti bitiruvchisi Shuhrat Shodibekov Yevropada 7 yildan beri, o‘tgan yilning avgustidan esa Sloveniyada yashamoqda. Shuhrat bu yerda dasturlash sohasidagi biznesini kengaytirishga harakat qilmoqda.